Dostál, Ondrej, poslanec NR SR (2020-12-08):
Pán poslanec Podmanický, o tejto, o tejto, o tomto vašom procedurálnom návrhu sme hlasovali dneska o 11.00. Možno ste tu neboli, ale keby ste tu boli, tak by ste si spomenuli, že sme hlasovali o tomto vašom procedurálnom návrhu. (Potlesk.) Grendel, Gábor, podpredseda NR SR Pán spravodajca, takže pán poslanec Podmanický. (Doznievanie potlesku.) Pán poslanec Podmanický teda nedáva námietku a môžme pokračovať ďalej, nech sa páči. Dostál, Ondrej, poslanec NR SR Ďakujem, pán predsedajúci. Teraz budeme hlasovať o pozmeňujúcom návrhu, ktorý predložil pán podpredseda Národnej rady Grendel. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 144 poslancov, za 105, proti 4, zdržalo sa 34 poslancov, nehlasoval 1. Tento pozmeňujúci návrh sme schválili. Dostál, Ondrej, poslanec NR SR Pán predsedajúci, ako o poslednom budeme hlasovať o pozmeňujúcom návrhu pána poslanca Svrčeka. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 144 poslancov, za 91, proti 52, zdržal sa 1, hlasovali všetci prítomní. Aj tento pozmeňujúci návrh sme schválili. Dostál, Ondrej, poslanec NR SR Týmto sme hlasovali o všetkých pozmeňujúcich návrhoch. Podľa § 84 ods. 2 zákona o rokovacom poriadku, ak v druhom čítaní boli schválené pozmeňujúce alebo doplňujúce návrhy, koná sa tretie čítanie najskôr na druhý deň po ich schválení. Pán predseda, ako spravodajca oznamujem, že tretie čítanie sa bude konať zajtra o 11. hodine. Grendel, Gábor, podpredseda NR SR Ďakujem, pán spravodajca. Teraz pokračujeme hlasovaním v druhom čítaní o vládnom návrhu zákona, ktorým sa dopĺňa zákon č. 404/2011 o pobyte cudzincov, ktorý prerokúvame v skrátenom legislatívnom konaní, tlač 351. Dávam slovo spoločnému spravodajcovi z výboru pre obranu a bezpečnosť poslancovi Igorovi Husovi, aby hlasovanie uvádzal. (Hlasovanie o vládnom návrhu zákona, ktorým sa dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 351.) Hus, Igor, poslanec NR SR Hlasovanie k vládnemu návrhu zákona, ktorým sa dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, tlač 351. Vážený pán predsedajúci, v rozprave vystúpil pán poslanec Suja, ktorý ale nepodal žiaden návrh, o ktorom by sa malo hlasovať. Spoločná správa výborov neobsahuje žiadne pozmeňujúce ani doplňujúce návrhy, o ktorých by bolo treba hlasovať. Pán predsedajúci, vzhľadom na to, že zákon sa prerokúva v skrátenom legislatívnom konaní, sme v treťom čítaní , otvorte, prosím, rozpravu. Grendel, Gábor, podpredseda NR SR Otváram rozpravu a pýtam sa, či sa chce niekto prihlásiť. Nie. Vyhlasujem rozpravu za skončenú a pristúpime k hlasovaniu ako o celku. Pán spoločný spravodajca, uveďte, prosím, hlasovanie a odporúčanie gestorského výboru. Hus, Igor, poslanec NR SR Pán predsedajúci, dajte hlasovať o návrhu zákona ako o celku s odporúčaním gestorského výboru schváliť. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 143 poslancov, za 143, proti nikto, nezdržal sa nikto, hlasovali všetci. Národná rada schválila vládny návrh novely zákona č. 404/2011 o pobyte cudzincov. Teraz budeme hlasovať v druhom čítaní o vládnom návrhu zákona, ktorým sa dopĺňa zákon č. 106/2018 o prevádzke vozidiel v cestnej premávke, ktorý prerokúvame v skrátenom legislatívnom konaní, tlač 353. Dávam slovo spoločnému spravodajcovi z výboru pre hospodárske záležitosti poslancovi Ľubošovi Krajčírovi, aby hlasovanie uvádzal. (Hlasovanie o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov , tlač 353.) Krajčír, Ľuboš, poslanec NR SR Vážený predsedajúci, v rozprave nevystúpili žiadni poslanci. Spoločná správa neobsahuje žiadne pozmeňujúce a doplňujúce návrhy a žiadne pozmeňujúce ani doplňujúce návrhy neboli podané v rozprave. Sme preto v treťom čítaní, otvorte, prosím, rozpravu. Grendel, Gábor, podpredseda NR SR Otváram rozpravu v treťom čítaní a pýtam sa, či sa chce niekto prihlásiť. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru. Krajčír, Ľuboš, poslanec NR SR Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 142 poslancov, za 141, proti nikto, nezdržal sa nikto, 1 nehlasoval. Konštatujem, že sme schválili vládny návrh novely zákona o prevádzke vozidiel v cestnej premávke. Prosím ešte spoločnú spravodajkyňu z výboru pre zdravotníctvo pani poslankyňu Evu Horváthovú, aby uviedla hlasovanie o návrhu uznesenia Národnej rady k návrhu na vyslovenie súhlasu Národnej rady s použitím štátnych finančných aktív na realizáciu finančnej stabilizácie zdravotníckych zariadení, tlač 355. (Hlasovanie o návrhu na vyslovenie súhlasu Národnej rady Slovenskej republiky s použitím štátnych finančných aktív na realizáciu finančnej stabilizácie zdravotníckych zariadení , tlač 355.) Horváthová, Eva, poslankyňa NR SR Ďakujem. Vážený pán predsedajúci, prosím hlasovať o návrhu uznesenia, ktoré som predniesla, ktoré je súčasťou správy k tlači 355a. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 140 poslancov, za 126, proti nikto, zdržalo sa 14 poslancov, hlasovali všetci prítomní. Konštatujem, že sme návrh uznesenia schválili. Kolegyne, kolegovia, vyhlasujem prestávku, respektíve prerušujem schôdzu Národnej rady do zajtrajšej rannej hodiny. A ešte procedurálne návrhy, teda zajtra do deviatej, ale ešte pred tým procedurálny návrh pán poslanec Vetrák.